text: Slut med skattekneb for Ryanair
  27 juli 2014 kl. 12.50
  Det presser Ryanair, at deres ansatte snart skal betale dansk skat, hvis de arbejder i Billund.
  Det er Danmark og Irland, der har underskrevet en beskatningsaftale.
  Den betyder, at de omkring 50 udenlandsk ansatte hos Ryanair i Billund ikke længere kan nøjes med at betale 20 procent i personskat for al indkomst under 310.000 kroner, men skal betale dansk skat.
  Aftalen er underskrevet af både Irland og Danmark, og skal i efteråret godkendes af Parlamentet i Irland og af Folketinget i Danmark. Det forventes, at aftalen kan træde i kraft 1. januar 2015.
  Og det skaber glæde hos både personale og fagforeninger i Billund lufthavn.
  Det er i dag ikke lykkedes at få en kommentar fra Ryanair.
  